Je Guillaumes, sires de Pesmes, fai savoir à touz... que je tieng en fié dou noble baron Jehan, conte de Bourgoigne et signour de Salins, quarante livrées de terre que données m’a en son puis de Salins, et le fié de Lambe[r]s de Fontaneles et ses appendises, et la maison d’Auteoreille, qui est de l’Ospital de Jherusalem, et les appendises de ladite maison et la garde desdiz leus. En tesmoignaige de ce, je hai mis mon sael pendant en ces presentes lettres. Ce fu fait ou mois de janvier, l’an Nostre Seignour qui corroit par mil et CC et cinquante huit.